《武昌江汉亭忆南轩》
宋代·章采

亭下双来绿玉虬，岷嶓万里会吴头。
江穿南北天心过，汉接东吴地脉流。
水上龙争方一梦，山中鹊起已千秋。
张刘精爽知何在，安得同来赋远游。

作者简介：章采，清江（今江吴樟树吴南）人。之纯孙。理宗淳祐四年（一二四四）进士。度宗咸淳间知分宜县（明正德《袁州府志》卷六）。事见明嘉靖《临江府志》卷五。今录诗十首。